

Vizija

Verzija 1.4

Istorija revizija

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 01.04.2024. | 1.0 | Uvod, Pozicioniranje, Tržišna demografija, Pregled proizvoda, Ograničenja | Kristina Knežević |
| 02.04.2024. | 1.0 | Urađeno više poglavlja | Kristina Knežević |
| 03.04.2024. | 1.0 | Dodat logo aplikacije, urađen opis korisnika i zainteresovanih strana i karakteristike proizvoda, završena prva verzija dokumenta | Kristina Knežević |
| 03.04.2024. | 1.1 | Formatiran dokument | Aleksandar Vidaković |
| 08.04.2024. | 1.1 | Ispravke i dopune | Kristina Knežević |
| 13.04.2024. | 1.2 | Revizija profila zainteresovanih strana | Aleksandar Vidaković |
| 20.05.2024. | 1.3 | Ispravke u korisničkim profilima | Danijela Kovač |
| 06.06.2024. | 1.4 | Revizija dokumenta i dodavanje referenci | Kristina Knežević |

Sadržaj

[1. Uvod 5](#_Toc168607987)

[1.1 Svrha 5](#_Toc168607988)

[1.2 Područje primjene 5](#_Toc168607989)

[1.3 Definicije, akronimi i skraćenice 5](#_Toc168607990)

[1.4 Reference 5](#_Toc168607991)

[1.5 Pregled 5](#_Toc168607992)

[2. Pozicioniranje 5](#_Toc168607993)

[2.1 Poslovna prilika 5](#_Toc168607994)

[2.2 Definicija problema 6](#_Toc168607995)

[2.3 Pozicija proizvoda na tržištu 6](#_Toc168607996)

[3. Opis zainteresovanih strana i korisnika 6](#_Toc168607997)

[3.1 Tržišna demografija 6](#_Toc168607998)

[3.2 Rezime zainteresovanih strana 6](#_Toc168607999)

[3.3 Rezime korisnika 7](#_Toc168608000)

[3.4 Korisničko okruženje 8](#_Toc168608001)

[3.5 Profili zainteresovanih strana 8](#_Toc168608002)

[3.5.1 Advokatski ured 8](#_Toc168608003)

[3.6 Korisnički profili 8](#_Toc168608004)

[3.6.1 Advokat 8](#_Toc168608005)

[3.6.2 Pripravnik 9](#_Toc168608006)

[3.6.3 Administrativno osoblje 9](#_Toc168608007)

[3.6.4 Stručni saradnik za pravna pitanja 9](#_Toc168608008)

[3.6.5 Administrator informacionog sistema 10](#_Toc168608009)

[3.7 Ključne potrebe zainteresovanih strana ili korisnika 10](#_Toc168608010)

[3.8 Alternative i konkurencija 10](#_Toc168608011)

[4. Pregled proizvoda 10](#_Toc168608012)

[4.1 Perspektiva proizvoda 10](#_Toc168608013)

[4.2 Rezime mogućnosti 11](#_Toc168608014)

[4.3 Pretpostavke i zavisnosti 11](#_Toc168608015)

[4.4 Troškovi i cijene 11](#_Toc168608016)

[4.5 Licenciranje i instalacija 11](#_Toc168608017)

[5. Karakteristike proizvoda 11](#_Toc168608018)

[6. Ograničenja 12](#_Toc168608019)

[7. Opseg kvaliteta 12](#_Toc168608020)

[8. Prednost i prioritet 13](#_Toc168608021)

[9. Ostali zahtjevi proizvoda 13](#_Toc168608022)

[9.1 Primjenljivi standardi 13](#_Toc168608023)

[9.2 Sistemski zahtjevi 13](#_Toc168608024)

[9.3 Performanse 13](#_Toc168608025)

[9.4 Zahtjevi okruženja 13](#_Toc168608026)

[10. Zahtjevi dokumentacije 13](#_Toc168608027)

[10.1 Korisničko uputstvo 13](#_Toc168608028)

[10.2 Online pomoć 14](#_Toc168608029)

[10.3 Vodič za instalaciju, konfiguracija i ReadMe fajl 14](#_Toc168608030)

[10.4 Obilježavanje i pakovanje 14](#_Toc168608031)

[A Atributi karakteristika 14](#_Toc168608032)

[A.1 Status 14](#_Toc168608033)

[A.2 Benefit 14](#_Toc168608034)

[A.3 Napor 14](#_Toc168608035)

[A.4 Rizik 14](#_Toc168608036)

[A.5 Stabilnost 14](#_Toc168608037)

[A.6 Cilj izdanja 15](#_Toc168608038)

[A.7 Dodijeljeno 15](#_Toc168608039)

[A.8 Razlog 15](#_Toc168608040)

Vizija

# Uvod

Dokument *Vizija* definiše smjer i ciljeve projekta i osigurava da članovi tima razumiju i dijele istu viziju. Ključan je za postizanje uspjeha projekta jer omogućava jasno definisanje ciljeva i pruža smjernice u toku izrade projekta. Definiše osnovne vrijednosti, svrhu i ciljeve koji treba da vode aktivnosti i odluke u procesu kreiranja softverskog proizvoda, a pri tome redstavlja jasnu sliku o tome kako tim vidi budućnost proizvoda. Definisanjem obima, karakteristika i ciljne publike, *Vizija* pomaže u postavljanju jasnih očekivanja u vezi sa onim što će softver isporučiti, smanjujući nesporazume i neusklađenost među zainteresovanim stranama.

## Svrha

*Vizija* pruža pregled svih ključnih aspekata projekta, uključujući pregled proizvoda, zainteresovanih strana, ograničenja, opsega kvaliteta, pozicije na tržištu i zahtjeva proizvoda, uz opširnu analizu koja omogućava lakše razumijevanje procesa kreiranja softverskog proizvoda. Služi kao temeljni dokument koji pruža jasnoću, usklađenost i smjernice za sve zainteresovane strane uključene u proces razvoja softvera.

## Područje primjene

*Vizija* je namjenjena projektantskom timu koji izrađuje informacioni sistem za advokatski ured i zbog toga sadrži detaljan opis sa svim karakteristikama i parametrima koji su neophodni za razvojni tim, koji se bavi modelovanjem i implementacijom informacionog sistema.

## Definicije, akronimi i skraćenice

U dokumentu *Rječnik* nalaze se objašnjenja neophodna za razumijevanje upotrebljenih izraza, zajedno sa akronimima i skraćenicama koji se javljaju u dokumentaciji.

## Reference

[1] Zakon o advokaturi Republike Srpske ("Sl. glasnik RS", br. 80/2015)

[2] Statut advokatske komore Republike Srpske ("Sl. glasnik RS", br. 34/2016, 66/2017 - odluka US i 64/2023)

[3] Zakon o zaštiti ličnih podataka (“Sl. glasnik BiH”, br. 49/06)

[4] Kodeks etike advokata advokatske komore Republike Srpske (“Sl. glasnik RS”, br. 34/2016)

[5] Zakon o arhivskoj djelatnosti u Republici Srpskoj (“Sl. glasnik RS”, br.119/08)

[6] Rječnik

[7] Specifikacija softverskih zahtjeva

[8] Dopunska specifikacija

## Pregled

Unastavku dokumenta *Vizija* slijede detaljne informacije o problemu koji se rješava, zainteresovanim stranama te profilima korisnika kojima je potreban ovakav softver i pružaju se odgovori na pitanja o prirodi problema koji se riješava ovim sistemom, njegovoj primjeni i atributima. Pored toga, detaljno je opisana perspektiva proizvoda, sumirane su njegove mogućnosti, karakteristike i ograničenja.

# Pozicioniranje

## Poslovna prilika

Nakon istraživanja tržišta na prostoru Republike Srpske uočeno je da postoji nedostatak softverskih rješenja namijenjenih advokatskoj struci. Law Bridge svojim karakteristikama pokazuje potencijal konkurentog softvera. Informacioni sistem namijenjen poslovanju advokatskog ureda, koji je prvenstveno osmišljen da olakša zaposlenima rad sa predmetima i poveća njihovu efikasnost na radnom mjestu, jer automatski obavlja rutinske zadatke poput praćenja vremena, izrade faktura i upravljanja dokumentacijom, oslobađajući advokate od administrativnih opterećenja i omogućavajući im da se fokusiraju na složenije poslovne zadatke, takođe poboljšava pružanje pravnih usluga klijentima. Dodatne funkcionalnosti, kao što je upravljanje arhivom predmeta i zaštita podataka, takođe privlače korisnike.

## Definicija problema

|  |  |
| --- | --- |
| Problem je | neefikasno upravljanje predmetima, ručno upravljanje dokumentima i fakturama, ograničena analitika i izvještavanje, loša organizacija arhive |
| što utiče na | otežano vođenje evidencije predmeta i smanjenje efikasnosti zaposlenih u advokatskom uredu |
| i to dovodi do | pogoršanja kvaliteta usluga advokatskog ureda |
| Uspješno rješenje bilo bi | upotreba dobro projektovanog informacionog sistema namjenjenog za čuvanje i upravljanje neograničenim brojem predmeta |

## Pozicija proizvoda na tržištu

|  |  |
| --- | --- |
| Za | sve advokate, pravne asistente i ostalo osoblje u advokatskim kancelarijama |
| koji | obavljaju usluge koje pruža ured i bave se advokatskim pitanjima |
| Law Bridge | je informacioni sistem |
| koji nudi | lakše, tačnije i pouzdanije upravljanje slučajevima, izvještajima, arhiviranjem i evidencijom klijentskih pravnih zahtjeva. |
| Za razliku od | konkurentskih aplikacija, kao što je Legalistik |
| naš proizvod | jednostavan za korišćenje čime se minimalizuje vrijeme obuke osoblja i maksimizuje produktivnost, uz intuitivni interfejs i korisničko iskustvo koje je prijatno i efikasno. |

# Opis zainteresovanih strana i korisnika

## Tržišna demografija

Ciljno tržište za informacioni sistem namijenjen advokatskom uredu prvenstveno čine pravni stručnjaci, uključujući advokate i pravne asistente, oni su visokoobrazovane osobe koje posjeduju pravne diplome i sertifikate. Demografski faktori kao što su starost i pol variraju, ali ciljno tržište uglavnom čine odrasli od 25 do 65 godina, sa nešto većom zastupljenošću muškaraca. Geografski, sistem služi advokatskim kancelarijama koje se nalaze u urbanim područjima Republike Srpske, podjednako malim i srednjim advokatskim kancelarijama.

## Rezime zainteresovanih strana

|  |  |  |
| --- | --- | --- |
| **Ime** | **Opis** | **Odgovornosti** |
| Advokatski ured | Pravna firma ili poslovna jedinica koja pruža pravne usluge svojim klijentima uz dozvolu advokatske komore. Organizovana kao samostalna pravna kancelarija sa jednim advokatom ili kao veće pravne firme sa timovima advokata koji rade u različitim pravnim oblastima. | - zastupanje klijenata (fizičkih i pravnih lica)  - priprema pravnih predmeta za razne slučajeve  - administrativne obaveze  - usklađenost sa zakonima i propisima  - davanje usmenih i pismenih pravnih savjeta i mišljenja  - sastavljanje tužbi, zahtjeva, molbi, pravnih lijekova i raznih prijava |

## Rezime korisnika

|  |  |  |  |
| --- | --- | --- | --- |
| **Ime** | **Opis** | **Odgovornosti** | **Zainteresovana strana** |
| Advokat | osoba koja je upisana u imenik advokata Advokatske komore i ima položenu advokatsku zakletvu te se bavi advokaturom. | Advokat je dužan da:  - se stvarno i stalno bavi advokaturom,  - pravnu pomoć pruža stručno i savjesno, u skladu sa ustavom, zakonom i opštim aktima Advokatske komore Republike Srpske,  - čuva advokatsku tajnu i  - u profesionalnom radu i u privatnom životu koji je dostupan javnosti čuva ugled advokature,  - upravljanje pravnim predmetima, dokumentima, podacima o klijentima, vodi zapisnik o sastancima sa klijentima, smješta predmete u arhivu, generiše facture i šalje ih klijentima. | Advokatski ured |
| Pripravnik | diplomirani pravnik koji je položio pravosudni ispit | - ima pravo na odgovarajuće uslove rada i na obuku u skladu sa svrhom pripravničkog staža i planom i programom pripravničke obuke, koji donosi Advokatska komora Republike Srpske.  - rad pod nadzorom advokata s ciljem sticanja praktičnog iskustvo u pravnoj praksi  - upravljanje pravnim predmetima, dokumentima, podacima o klijentima, vodi zapisnik o sastancima sa klijentima, smješta predmete u arhivu, generiše facture  - obavlja evidencije roćišta. | Advokatski ured |
| Administrativno osoblje | zaposleni koji obavljaju različite administrativne zadatke koji podržavaju glavne funkcije poslovanja. | - kreiranje neophodnih izvještaja  - vođenje evidencije o ljudskim i materijalnim resursima ureda  - pretražuje arhivu | Advokatski ured |
| Stručni saradnik za pravna pitanja | stručna osoba koja pruža podršku advokatima u pravnoj praksi, upisan u Imenik stručnih saradnika za pravne poslove Advokatske komore i posjeduje legitimaciju izdatu od strane Advokatske komore. | - može izvršavati sve radnje u postupcima pred sudom prvog stepena i organima uprave koji odlučuju u prvom stepenu na osnovu izričite saglasnosti stranke koju zastupa njegov poslodavac  - pruža podršku advokatima u istraživanju pravnih pitanja  - dužan je da radi po uputstvima i u okviru ovlašćenja dobijenih od poslodavca, osim ako su suprotna ustavu, zakonima i opštim aktima Advokatske komore Republike Srpske  - priprema i upravljanje pravnim predmetima, dokumentima, podacima o klijentima, vodi zapisnik o sastancima sa klijentima, smješta predmete u arhivu, kreira pravni ugovor | Advokatski ured |

## Korisničko okruženje

Radno okruženje u jednom advokatskom uredu je dinamično. Advokati često rade u timovima, sarađujući sa drugim pravnim profesionalcima kao što su pravni pomoćnici i administrativno osoblje. Broj ljudi uključenih u izvršavanje zadataka može varirati zavisno od veličine i složenosti predmeta. Ciklusi poslova u advokatskoj kancelariji mogu uveliko varirati u zavisnosti od prirode predmeta. Neki zadaci, poput izrade pravnih dokumenata ili provođenja istraživanja, mogu zahtijevati nekoliko sati ili dana da se završe. U uredima se koriste desktop i laptop računari sa Windows ili macOS operativnim sistemom. Mobilnost i pristup informacijama je ključan, bilo u kancelariji, u pokretu ili na udaljenim lokacijama. Stoga se koriste različite aplikacije za pravna istraživanja, upravljanje dokumentima, praćenje vremena, fakturisanje, upravljanje predmetima i komunikaciju.

## Profili zainteresovanih strana

### Advokatski ured

|  |  |
| --- | --- |
| **Opis** | Ured koji pruža pravne usluge |
| **Tip** | Poslovni subjekat |
| **Odgovornosti** | - Pružanje resursa i podrške tokom implementacije: Advokatski uredi osiguravaju sve potrebne resurse, kao što su podaci ili hardver, za podršku implementaciji softvera, zatim obuku i podršku svojim zaposlenicima kako bi se osiguralo uspješno uvođenje softvera.  - Osiguravanje usklađenosti sa zakonskim propisima |
| **Uslovi za uspjeh** | Finansijska uspješnost agencije, povećanje efikasnosti poslovanja, zadovoljstvo korisnika, reputacija advokatskog ureda. |
| **Uključenost** | Pružanje inputa o zahtjevima softvera: Predstavnici advokatskih ureda daju svoj input o karakteristikama i funkcionalnostima koje softver treba imati kako bi zadovoljio njihove poslovne potrebe.  Testiranje i davanje povratnih informacija o softveru: Zaposleni advokatskog ureda aktivno učestvuju u testiranju softvera tokom razvoja i daju povratne informacije o svim problemima, greškama ili područjima za poboljšanje. |

## Korisnički profili

### Advokat

|  |  |
| --- | --- |
| **Opis** | Koristi sistem za rad sa pravnim predmetima. |
| **Tip** | Korisnici sa osnovnom računarskom pismenošću. |
| **Odgovornosti** | Upravljanje pravnim predmetima, podacima o klijentima i dokumentima vezanim za predmete, kreira pravni ugovor, smiješta predmete u arhivu, upravlja zapisnicima sa sastanaka sa klijentima. |
| **Kriterijum uspjeha** | Uspješno riješavanje sudskih sporova |
| **Uključenost** | Ključni korisnik Law Brigde-a, te su uključeni su u proces specifikacije zahtjeva, testiranja i evaluacije rješenja. |

### Pripravnik

|  |  |
| --- | --- |
| **Opis** | Koristi sistem da bi pomogao advokatima i stručnim saradnicima. |
| **Tip** | Korisnici sa osnovnom računarskom pismenošću. |
| **Odgovornosti** | Upravljanje pravnim predmetima, podacima o klijentima i dokumentima vezanim za predmete, kreira pravni ugovor, obavlja evidenciju ročišta, smiješta predmete u arhivu, vodi zapisnik o sastancima s klijentima. |
| **Kriterijum uspjeha** | Ispunjavanje zahtjeva zadatih od strane advokata. |
| **Uključenost** | Ključni korisnik Law Brigde-a, te su uključeni su u proces specifikacije zahtjeva, testiranja i evaluacije rješenja. |

### Administrativno osoblje

|  |  |
| --- | --- |
| **Opis** | Koristi sistem za pružanje podrške administrativnim i operativnim aktivnostima advokatskog ureda. |
| **Tip** | Korisnici sa osnovnom računarskom pismenošću. |
| **Odgovornosti** | Evidencija ljudskih resursa i inventara ureda, kreiranje neophodnih izvještaja, pretraživanje arhive, fakturisanje usluga |
| **Kriterijum uspjeha** | Efikasnije, brže i izvršavanje zadataka na lakši način. |
| **Uključenost** | Ključni korisnik Law Brigde-a, te su uključeni su u proces specifikacije zahtjeva, testiranja i evaluacije rješenja. |

### Stručni saradnik za pravna pitanja

|  |  |
| --- | --- |
| **Opis** | Koristi sistem za rad na predmetima i klijentima. |
| **Tip** | Korisnici sa osnovnom računarskom pismenošću. |
| **Odgovornosti** | Pružanje podrške advokatima u istraživanju pravnih pitanja, priprema dokumenata, prikupljanje dokaza, saradnja sa klijentima (pravnim i fizičkim licima), smiještanje predmeta u arhivu, upravljanje pravnim ugovorima, vođenje evidencije o sastancima. |
| **Kriterijum uspjeha** | Ispunjavanje dobijenih pravnih zahtjeva. |
| **Uključenost** | Ključni korisnik Law Brigde-a, te su uključeni su u proces specifikacije zahtjeva, testiranja i evaluacije rješenja. |

### Administrator informacionog sistema

|  |  |
| --- | --- |
| **Opis** | Održava sistem, kreira i upravlja korisničkim nalozima na sitemu. |
| **Tip** | Korisnik sposoban za instaliranje, konfigurisanje i održavanje softverskih aplikacija koje se koriste u kancelariji. |
| **Odgovornosti** | Nadgleda performanse informacionog sistema i identifikuje potencijalne probleme ili nedostatke, kako bi se osiguralo efikasno funkcionisanje sistema i redovno pravljenje rezervnih kopija podataka za slučaj gubitka podataka ili pada sistema, kreira korisničke naloge i upravlja njima, upravlja šifarnicima i vrši oporavak korisničkih naloga u slučaju zaboravljene lozinke. |
| **Kriterijum uspjeha** | Uspješna kontola i održavanje informacionog sistema. |
| **Uključenost** | Ključni korisnik Law Brigde-a, te su uključeni su u proces specifikacije zahtjeva, testiranja i evaluacije rješenja. |

## Ključne potrebe zainteresovanih strana ili korisnika

Jednostavnost, transparentnost, tačnost i bezbjednost podataka su ključne zahtjevane karakteristike kako zainteresovanih strana, tako i krajnjih korisnika. Kroz upotrebu informacionog sistema Law Bridge, korisnici će imati priliku da prilagode svoje korisničko okruženje, što će značajno olakšati njihov rad. Unapređenje organizacije predmeta i svih pratećih elemenata, kao i upravljanje i fakturisanje slučajeva pravne pomoći, pojednostavljeno bilježenje vremena, i eliminisanje neefikasnih i skupih procesa, predstavljaju samo neke od prednosti koje čine Law Bridge izuzetnim izborom za članove advokatskog ureda.

## Alternative i konkurencija

Konkurenciju Law Bridge predstavljaju programi koji se koriste za slične potrebe, a koji se već nalaze na tržištu i imaju svoje postojeće korisnike. Neki od alternativnih, odnosno konkurentnih, proizvoda na tržištu su:

* Legalistik - aplikacija namenjena advokatskim kancelarijama i pravnim službama, kao osnovno sredstvo za vođenje predmeta, evidentiranje ročišta i praćenje rokova, uz upozorenja na nadolazeće obaveze svih saradnika.
* LexisNexis - vodeći dobavljač baza podataka i alata za pravna istraživanja, koriste se za pristup sudskoj praksi, statutima, propisima, pravnim vijestima i drugim pravnim resursima.
* NetDocuments - sistem za upravljanje dokumentima zasnovan na oblaku dizajniran za advokatske firme i pravne službe. Nudi skladištenje dokumenata, kontrolu verzija, dijeljenje dokumenata, alate za saradnju i integracije s drugim legalnim softverom.

# Pregled proizvoda

Slijedi detaljan prikaz visokog nivoa mogućnosti proizvoda i konfiguracije sistema.

## Perspektiva proizvoda

Law Bridge je neraskidivo vezan sa bazom podataka koja je neophodna za rad sistema i zajedno sa bazom čini nezavisan informacioni sistem. Nakon instalacije na računar rad ne zavisi od nekog drugog sistema, ali postoji mogućnost da sarađuje sa drugim programima. Značajna prednost je što za funkcionisanje sistem ne zahtjeva napredne hardverske karakteristike. Jednostavan i intuitivan korisnički interfejs omogućava da se brzo savlada način upotrebe sistema, samim tim je dovoljno da korisnici posjeduju osnovni nivo znanja rada na računaru da bi koristili Law Bridge.

## Rezime mogućnosti

**Tabela 4-1 Sistem korisničke podrške**

|  |  |
| --- | --- |
| **Prednosti kupca** | **Karakteristike** |
| Upravljanje i arhiviranje predmeta | Kreiranje predmeta, izmjena i brisanje predmeta, dugotrajno čuvanje predmeta u digitalnoj formi u arhivi |
| Jednostavan rad sa podacima o klijentima | Intuitivan korisnički interfejs omogućava lako unošenje i pregled podataka. |
| Pristup i pregled statusa predmeta | Daljinsko pristupanje predmetima za koje imaju ovlaštenja. |
| Upotreba sistema bez internet konekcije | Izrada tužbi, molbi, zahtjeva, izjava, ugovora isl. moguća je bez internet veze, jer se privremeno čuvaju na disku do uspostavljanja internet konekcije. |

## Pretpostavke i zavisnosti

Pretpostavke i zavisnosti koje utiču na Law Bridge:

* Izlaskom nove verzije operativnog sistema obavezno je prilagoditi sistem novom okruženju
* Korisnici sistema se blagovremeno obavještavaju o dostupnim i neophodnim ažuriranjima
* Izmjene zakona ili pravnih aktova koji su upotrebljavani u vrijeme izrade aplikacije moraju biti propraćene u što kraćem vremenskom roku i sistem se obavezno prilagođava njima
* Održavanje i ažuriranje sistema je planirano minimalno za narednih 15 godina od dana puštanja sistema u upotrebu.

## Troškovi i cijene

Law Bridge nije besplatan. Za kreiranje i implementaciju sistema su potrebna značajna novčana sredstva, što utiče na prodajnu cijenu softverskog proizvoda. Sistem je dostupan za prodaju advokatskim uredima i kompanijama. Cijena nije fiksna, formira se zavisno od broja zaposlenih u uredu ili kompaniji i prosječnog broja predmeta na kojima oni rade.

## Licenciranje i instalacija

Za licenciranje softverskog proizvoda Law Bridge postoji dva pristupa: individualne licence (advokatskim uredima omogućeno da kupe pojedinačne licence za svakog korisnika softvera, što je pogodno za manje kancelarije) i korporativne licence (moguća kupovina licence koja pokriva određeni broj korisnika ili računara u okviru organizacije). Potrebno je napraviti ugovor, gdje su opisani uslovi licenciranja, ograničenje korištenja, naknade, trajanje licence, informacije o pravima vlasništva i obaveze korisnika. Nakon uspješnog zaključenja transakcije, osigurana je instalacija i tehnička podrška za softver kako bi kupac mogao što prije početi koristiti softver. U skladu sa zakonskim propisima i zaštitom privatnosti podataka, neovlašćena upotreba softvera može rezultovati sudskim postupkom od strane članova tima koji su bili uključeni u razvoj softverskog proizvoda, a koji polažu prava na korišćenje tog softvera.

# Karakteristike proizvoda

U odjeljku karakteristike proizvoda su opisane karakteristike implementirane u programu Law Bridge.

Law Bridge omogućava korisnicima da organizuju, prate i upravljaju svim aspektima pravnih predmeta u jednom centralizovanom informacionom sistemu.

Preduslov upotrebe informacionog sistema “Law Bridge“ je seed-ovanje baze podataka koju koristi aplikacija. Odnosi se na inicijalno popunjavanje baze podataka određenim skupom podataka. To su početni ili referentni podaci, kao što su administrativni korisnici, osnovne postavke sistema, pojedini šifarnici ili statički podaci koji su potrebni za funkcionisanje aplikacije. Seed-ovanjem se kreira prvi administrator koji dalje ima mogućnost kreiranja drugih korisnika sa jednakim ili manjim privilegijama.

Da bi se pristupilo sistemu, prvo je potrebna registracija, pri kojoj adminstrator kreira korisnički nalog za zaposlenog, a zatim se korisnik može prijaviti na sistem. Takođe, podržana je opcija resetovanja lozinke u slučaju da korisnik želi promijeniti lozinku koju je dobio od administratora sistema ili u slučaju da je svoju lozinku zaboravio.

Law Bridge omogućava evidenciju više advokatskih ureda jedne advokatske kompanije i s tim u vezi pruža detaljan prikazan informacija o svakom od njih.

Korisnici mogu kreirati profile predmeta, dodavati i mijenjati detalje slučaja, upravljati rokovima i pratiti napredak slučaja i ove aktivnosti su realizovane kao najbitnije funkcionalnosti informacionog sistema Law Bridge. Za njih su implementirane opcije pregleda, dodavanja, pretrage, izmjene i brisanja.

Rad sa arhivom je stavka od velikog značaja za sistem. U arhivu se vrši dodavanje završenih predmeta te je moguć pregled i pretraga. Sigurnost predmeta koji su arhivirani kroz sistem je u skladu sa regulativama arhivske djelatnosti. Predmeti koji su smješteni u arhivu su ograničeni po pitanjima izmjene i brisanja, obzirom da je to u suprotnošću sa zakonom.

Funkcija upravljanja klijentima daje mogućnost održavanja sveobuhvatnog profila za svakog klijenta, uključujući kontakt informacije, istoriju predmeta, detalje naplate i komunikacijske dnevnike. U vezi sa radom s klijentima postoje funkcionalnosti evidentiranja sastanaka i pravnih ugovora.Takođe se vodi evidencija o naplaćivanju pravnih usluga kroz funkcionalnosti vezane za fakturisanje. Postoje mogućnosti generisanja i slanja faktura putem sistema.

Jedan od aspekata informacionog sistema Law Bridge je rad za izvještajima. Korisnicima su pružene mogućnosti kreiranja raznih izvještaja npr. o uredu, o klijentima, popis inventara ureda, o naplatama i sastancima, a pored kreiranja i ostale mogućnosti upravljanja istima.

Obezbijeđena je sigurnost i povjerljivost osjetljivih pravnih podataka i usklađenost sa regulatornim zahtjevima prema zakonu o zaštiti ličnih podataka koji važi u Bosni i Hercegovini.

Ove karakteristike proizvoda zajedno osnažuju pravne stručnjake da pojednostave svoje radne tokove, poboljšaju saradnju te uslugu klijentima i postignu bolje rezultate za svoje slučajeve.

Detaljniji opis svih funkcionalnosti, zajedno sa nefunkcionalnim zahtjevima, naveden je u dokumentu *Specifikacija softverskih zahtjeva.*

# Ograničenja

Ograničenja kojima podliježe Law Bridge:

* Informacioni sistem je prilagođen samo upotrebi na računarima i laptopima
* Koristi se samo na Windows operativnom sistemu, verzije 10 i noviji
* Zahtjeva mrežnu konekciju pri radu sa bazom podataka

# Opseg kvaliteta

Za informacioni sistem advokatskog ureda, obezbjeđivanje visokokvalitetnih performansi, robusnosti, tolerancije grešaka, upotrebljivosti i drugih sličnih karakteristika je ključno za zadovoljavanje potreba pravnih stručnjaka i održavanje zadovoljstva klijenata. Law Bridge je pouzdan sistem kada radi u stabilnom okruženju. Jedna od najbitnijih karakteristika je kvalitet baze podataka, a odnosi se na zašitu podataka u bazi od gubitka i oštećenja uz mehanizam kreiranja sigurnosnih kopija podataka. Pri tome, podaci moraju biti dostupni u realnom vremenu što zavisi od komunikacije između programa i baze podataka. Efikasna usluga zahtjeva da odgovori informacionog sistema budu brzi i da je u mogućnosti da obradi velike količine podataka u kratkom vremenskom periodu. Sistem zadovoljava zahtjeve skalabilnosti te se prilagođava rastu poslovanja, tako da može podjednako dobro raditi i sa velikim brojem predmeta. Law Bridge je fleksibilan na pojavu grešaka, blagovremeno ih identifikuje i izvještava o grešakama. Intuitivno korisničko okruženje obezbjeđuje jednostavno korištenje, a pored toga je dostupno i korisničko uputstvo koje razriješava moguće nedoumice korisnika.

# Prednost i prioritet

Svi zahtjevi su navedeni u dokumentu *Specifikacija softverskih zahtjeva* i numerisani su od 1 do 6. Zahtjevu koji nosi broj prioriteta 1 dodijeljen je najviši prioritet. Prioritet implementacije zahtjeva opada ka broju prioriteta 5. Zahtjevu koji nosi broj 5 dodijeljen je najniži prioritet. Klasifikacija zahtjeva je detaljno obrađena u dokumentu *Plan upravljanja zahtjevima*.

# Ostali zahtjevi proizvoda

## Primjenljivi standardi

Law Bridge ima uporište u zakonskim legislativama i postoje ograničenja u pogledu zakona i podzakonskih akata.

Da bi obezbjedila sigurnost i integritet informacija kojim upravlja i odgovarajući nivo kvaliteta proizvoda, Law Bridge zadovoljava standarde:

* ISO 27001: standard koji definiše zahtjeve za upravljanje informacionom bezbjednošću u organizacijama, uključujući mjere za zaštitu podataka, identifikaciju rizika i implementaciju odgovarajućih kontrola.
* ISO 9001: standard za upravljanje kvalitetom koji postavlja zahtjeve za sistem menadžmenta kvalitetom i primjenjuje na organizacije svih vrsta i veličina, nezavisno od industrije, i usredsređen je na poboljšanje procesa, zadovoljstvo klijenata i postizanje konzistentne kvalitete proizvoda ili usluga.
* ISO 27701: standard koji se odnosi na upravljanje privatnim informacijama, posebno usmjeren na zaštitu privatnih podataka i usaglašenost sa relevantnim propisima o zaštiti privatnosti u Evropi.
* Pored zakonskih propisa definisanih u Zakono o advokaturi Republike Srpske, informacioni sistem za advokatske urede poštuje etičke smjernice i profesionalne standarde profesije opisane u Statutu advokatske komore Republike Srpske.

## Sistemski zahtjevi

Minimalni zahtjevi koje računar treba da ispunjava da bi na njemu mogao biti korišten sistem Law Bridge:

* Operativni sistem: Windows 10 i noviji
* Hard disk kapaciteta memorije 500GB
* RAM memorija: 8GB ili više
* Procesor: Intel Core i5 ili ekvivalentni AMD processor
* Rezolucija ekrana: Minimalno 1280x800 piksela
* stabilna internet veza za pristup online funkcijama sistema

## Performanse

Performanse su bliže definisane u dokumentu *Dopunska specifikacija*.

## Zahtjevi okruženja

Law Bridge ne utiče na rad drugih programa instaliranih na računaru i ne zahtjeva posebno prilagođavanje drugih programa za uspješno funkcionisanje.

# Zahtjevi dokumentacije

## Korisničko uputstvo

U korisničkom uputstvu se nalazi sveobuhvatna dokumentacija koja pruža korisnicima detaljne informacije o korišćenju Law Bridge. Predstavlja ključni resurs koji pomaže korisnicima da maksimalno iskoriste potencijal softverskog proizvoda, riješe probleme koji se mogu pojaviti i efikasno koriste različite funkcionalnosti sistema. Daje informacije koji su koraci za instalaciju softvera na računar, uključujući tehničke zahtjeve i potrebne postupke, zatim i detaljne instrukcije o korišćenju različitih funkcionalnosti softvera, korake za unos podataka, izvršavanje operacija i rješavanje problema. Na kraju sadrži uputstva o podešavanju i personalizaciji softvera prema potrebama korisnika, uključujući podešavanje postavki, profila korisnika i drugih parametara.

## Online pomoć

Online pomoć predstavlja digitalni resurs koji korisnicima omogućava pristup informacijama i podršci putem interneta. Posjeduje dio koji se naziva FAQ, tj. često postavljana pitanja i odgovori na njih pružaju korisnicima brze informacije o najčešćim problemima i nedoumicama koje mogu imati prilikom korišćenja softvera. Korisnicima je omogućena pretraga po ključnim riječima što ubrzava i olakšava pronalaženje rješenja nastalih poteškoća.

## Vodič za instalaciju, konfiguracija i ReadMe fajl

Instalacija i konfiguracija informacionog sistema je realizovana putem čarobnjaka za instalaciju. Nakon uspješne instalacije, korisnik se obavještava o postojanju i lokaciji ReadMe fajla, koji je dostupan za čitanje. ReadMe fajl se smiješta u instalacioni folder alata i uvijek je dostupan. U ReadMe fajlu se nalaze informacije o eventualnim ažuriranjima ili nadogradnjama softvera, uključujući uputstva o tome kako izvršiti ažuriranje na najnoviju verziju. Pored tih informacija, korisnik može pročitati kontakt kako dobiti podršku od proizvođača softvera u slučaju problema ili pitanja.

## Obilježavanje i pakovanje

Logo Law Bridge je istaknut u cjelokupnoj dokumentaciji i na početnom ekranu aplikacije.

# A Atributi karakteristika

## A.1 Status

|  |  |
| --- | --- |
| Predloženo | Pristup sistemu, upravljanje korisnicima, rad sa predmetima, evidencija klijentskih pravnih zahtjeva, kreiranje statističkih izvještaja |
| Odobreno | Pristup sistemu, upravljanje korisnicima, evidencija klijentskih pravnih zahtjeva, rad sa predmetima |
| Uključeno | Upravljanje arhivom predmeta. |

## A.2 Benefit

|  |  |
| --- | --- |
| Kritično | Prijava na sistem, kreiranje predmeta, brisanje predmeta, izmjena predmeta. |
| Važno | Rad sa klijentskim podacima, održavanje arhive |
| Korisno | Praćenje statističkih podataka |

## A.3 Napor

Law Bridge je složen informacioni sistem, sa mnoštvom funkcionalnosti koje je neophodno implementirati. Procjenjuje se da vremenski interval potreban za razvoj ovog softverskog proizvoda iznosi maksimalno 5 mjeseci.

## A.4 Rizik

Projektantski tim predviđa i procjenjuje rizike. Rizik je kategorisan kao nizak, srednji ili visok.

Svakom zahtjevu se dodijeljuje odgovarajući stepen rizika.

## A.5 Stabilnost

Stabilnost se utvrđuje od strane projektantskog tima i podrazumijeva se da će doći do minimalnih izmjena zahtjeva tokom izrade projekta. Neophodno je izvršiti temeljnu analizu domena problema i tačno definisati zahtjeve da se oni ne bi mijenjali u kasnijim fazama rada na implementaciji.

## A.6 Cilj izdanja

Cilj softvera za advokatski ured je da pruži efikasno i integrisano rješenje za upravljanje svim ključnim aspektima pravnog poslovanja, omogućavajući advokatima da efikasno upravljaju predmetima, klijentima, dokumentima i drugim važnim podacima.

## A.7 Dodijeljeno

Law Bridge je namijenjen zaposlenima u advokatskom uredu: advokatima, pravnim saradnicima, pripravnicima i administrativnom osoblju sa ciljem da olakša rad sa predmetima i podacima.

## A.8 Razlog

Informacioni sistem Law Bridge nastao je iz potrebe tržišta za softverom koji će povećati efikasnost rada u advokatskim uredima.