

Plan implementacije

Verzija 1.0

Istorija revizija

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 07.06.2024. | 1.0 | Opis, raspored i način sprovođenja aktivnosti vezanih za implementaciju sistema Law Bridge | Ivana Elez |
| 09.06.2024. | 1.0 | Ispravke pravopisnih grešaka | Kristina Knežević |
|  |  |  |  |
|  |  |  |  |

Sadržaj

1. Uvod 4

1.1 Svrha 4

1.2 Područje primjene 4

1.3 Definicija, akronimi i skraćenice 4

1.4 Pregled 4

2. Plan implementacije 4

2.1 Odgovornosti 5

2.2 Raspored aktivnosti 5

3. Resursi 5

3.1 Uslovi 5

3.2 Hardver 5

3.2.1 Softver 5

3.2.2 Dokumentacija 5

3.2.3 Osoblje 5

4. Obuka 6

Plan implementacije

# Uvod

Dokument *Plan implementacije* sadrži opis aktivnosti vezanih za implementaciju sistema, na osnovu prethodno definisanih zahtjeva i kreiranih svih potrebnih modela, kao i opis načina i redoslijeda njihovog sprovođenja.

## Svrha

Dokument se koristi od strane članova grupe koja je zadužena za razvoj projekta kako bi se olakšalo raspoređivanje i koordinacija aktivnosti tokom implementacije sistema. Definisanjem dokumenta *Plan implementacije* prije početka same implementacije omogućava se sistematičan pristup razvoju sistema, izbjegavaju se potencijalni nesporazumi, te se lakše planira vrijeme potrebno za svaku aktivnost. Pored toga, dokument služi kao referenca koja osigurava da svi članovi tima imaju zajedničko razumjevanje ciljeva i zadataka. Takođe, omogućava kontinuirano praćenje napretka i identifikaciju mogućih problema u ranoj fazi.

## Područje primjene

Dokument *Plan implementacije* se koristi prvenstveno od strane projekt-menadžera u timu zaduženom za razvoj sistema, ali ga koriste i ostali članovi tima. Dokument pomaže da se lakše isplaniraju i raspodjele zadaci vezani za implementaciju među članovima tima. Osim toga, pomaže da svi učesnici u procesu implementacije lakše stvore sliku o potrebnim aktivnostima i resursima za samu implementaciju, te o obimnosti cjelokupnog posla i zaduženjima svakog od članova tima pojedinačno. Dokument takođe služi kao ključna referenca tokom celokupnog trajanja projekta, omogućavajući praćenje napretka i prilagođavanje strategije u skladu sa promenama ili neočekivanim izazovima. Na ovaj način, osigurava se da svi aspekti implementacije budu transparentni i usklađeni sa definisanim ciljevima projekta.

## Definicija, akronimi i skraćenice

Definicije svih nepoznatih pojmova, te opisi akronima i skraćenica korišćenih u ovom dokumentu mogu se pronaći u dokumentu *Rječnik*, u sklopu dokumentacije projekta.

## Pregled

U nastavku dokumenta biće dat pregled rasporeda aktivnosti, pojedinačnih odgovornosti, te potrebnih resursa za implementaciju sistema Law Bridge.

# Plan implementacije

Nakon analize problema, gdje smo se upoznali sa domenom problema i istražili zakonske regulative i normative koji regulišu rad advokatskog ureda, kao i prikupili zahtjeve od zainteresovanih strana (klijenata), uspjeli smo da definišemo funkcionalne i nefunkcionalne zahtjeve. Ovi zahtjevi su nam omogućili da generišemo i kreiramo sve statičke i dinamičke modele, uključujući klasni i domenski dijagram, dijagrame aktivnosti, sekvencijalne dijagrame i opise slučajeva korišćenja.

Definisali smo korisnike sistema, opisali njihove uloge, kreirali matricu međusobnog uticaja funkcionalnosti i matricu uticaja korisnika na funkcionalnosti. Nakon toga, izradili smo konceptualni model šeme podataka, koji smo dalje razvili u logički model. Logički model smo optimizovali smanjenjem broja ključeva, te generisali fizički model i skriptu baze podataka.

Skripta baze koja sadrži oko 11650 linija koda je rezultirala generisanjem 144 tabele u bazi podataka. Nakon toga, generisali smo XML šemu baze i uredili je kako bi bila funkcionalna. Potom smo kreirali stored procedure za rad sa bazom podataka i pojedine procedure, u skladu sa tempom implementacije, dodavali u XML šemu kako bismo osigurali funkcionalnost aplikacije.

Po završetku ovih aktivnosti, započeli smo implementaciju sistema. Prvo smo razvili korisnički interfejs, a zatim smo se posvetili implementaciji funkcionalnosti, jednu po jednu, u skladu sa planom i raspoloživim vremenom.

## Odgovornosti

Za kompletnu implementaciju sistema Law Bridge odgovorni su svi članovi tima. Pojedinačne aktivnosti koje se tiču izrade korisničkog interfejsa, funkcionalnosti i povezivanja sa bazom podataka ravnomjerno će biti raspoređene među članovima tima zaduženog za realizaciju projekta, tako da će svaki član biti uključen u svaki segment implementacije. Testiranje sistema pre njegovog puštanja u rad takođe će obaviti članovi tima.

Nakon što sistem bude pušten u rad, testiranje će se nastaviti u stvarnim uslovima korišćenja. U ovoj fazi, odgovornost za testiranje preuzimaju korisnici sistema, odnosno zaposleni u advokatskim kancelarijama koji će sistem koristiti. Njihova povratna informacija biće ključna za dalju optimizaciju i usavršavanje sistema.

## Raspored aktivnosti

U prethodnim odeljcima detaljno su opisane sve aktivnosti koje je potrebno sprovesti tokom faze implementacije sistema. Prva aktivnost u ovom procesu je izrada korisničkog interfejsa, odnosno implementacija izgleda sistema. Zahvaljujući projektovanoj MVC arhitekturi sistema, ovu aktivnost je moguće realizovati nezavisno od implementacije funkcionalnosti.

Nakon izrade prototipa korisničkog interfejsa, preći će se na paralelnu implementaciju funkcionalnosti sistema i izradu potrebnih stored procedura. Ove aktivnosti će se odvijati istovremeno, u zavisnosti od podataka koje je potrebno dobiti iz baze za implementaciju određenih funkcionalnosti sistema. Po završetku ove faze, sistem će biti u potpunosti implementiran, a zatim će uslediti faza testiranja.

Nakon što se testiranje na razvojnoj strani završi, sistem će biti spreman za puštanje u upotrebu. Nakon toga, testiranje će se nastaviti u stvarnim uslovima korišćenja, čime će se osigurati da sistem funkcioniše optimalno i ispunjava sve zahteve korisnika.

# Resursi

## Uslovi

Sistem Law Bridge ne zahtjeva nikakve posebne uslove za rad i funkcionisanje, nakon predaje na upotrebu krajnjem korisniku. Dovoljno je posjedovati samo odgovarajući hardware i software, opisane u nastavku.

## Hardver

Zahvaljujući univerzalnosti i prenosivosti Java programskog jezika, sistem nema ograničenja u pogledu platforme. Može raditi kako na 32-bitnim, tako i na 64-bitnim računarima. Da bi se sistem mogao koristiti, korisnici treba da imaju instaliranu odgovarajuću JDK biblioteku Java funkcija. Pored toga, potrebna je i stabilna konekcija na bazu podataka, konkretno na Microsoft SQL Server 2016.

### Softver

Za implementaciju samog sistema koristiće se Java programski jezik, a za rad je potrebno Eclipse okruženje. Za rad sa bazom podataka i kreiranje store procedura potreban je alat Microsoft SQL Server Management Studio.

### Dokumentacija

Tokom implementacije, paralelno će se raditi i na dokumentaciji samog koda putem Java projektne dokumentacije. Nakon završetka implementacije, a prije puštanja sistema u rad, biće kreiran dokument *Napomene o izdanju*, koji će sadržati opis svih implementiranih funkcionalnosti sistema. Prije nego što započne testiranje, izradiće se dokument *Plan testiranja*, a po završetku testiranja biće izrađen dokument *Procjena rezultata testiranja*, čiji nazivi jasno ukazuju na njihovu svrhu i sadržaj. Sva uputstva vezana za korišćenje sistema korisnici će moći da pronađu u korisničkom uputstvu, kao i u kompletnoj dokumentaciji projekta.

### Osoblje

Svi članovi grupe 2 zadužene za realizaciju projekta Law Bridge su neophodni u svim fazama implementacije. Oni su zaduženi, takođe, i za testiranje sistema prije puštanja u rad i sve aktivnosti vezane za puštanje u rad. Osim toga, radiće i na implementaciji eventualnih budućih verzija sistema.

# Obuka

Članovi tima zaduženog za razvoj sistema trebaju imati iskustvo u programiranju u Java jeziku, kao i u radu sa Eclipse okruženjem i Microsoft SQL Server Management Studiom. Krajnji korisnici, međutim, ne moraju imati prethodno iskustvo sa sličnim sistemima, jer je sistem dizajniran da bude intuitivan i jednostavan za korišćenje. U slučaju bilo kakvih nedoumica tokom korišćenja, korisnicima su na raspolaganju detaljno korisničko uputstvo i opsežna dokumentacija sistema, koja će im pomoći da se brzo i efikasno snađu.